«Байыҡ» телевизион конкурсының гала-концерты – ҙур бейеү тантанаһы, башҡорт бейеүенә дан йырлау байрамы ул. Йыл һайын йомғаҡлау концертында бейеү сәнғәтенә тоғролоҡ һаҡлаған сит ил ҡунаҡтарының ҡатнашыуы байрамдың мәртәбәһен арттыра, даирәһен киңәйтә. Ойоштороусылар тарафынан матур йолаға тоғролоҡ быйыл да һаҡланған. ҡалмыҡ, Осетия, Хакас, Бүрәт, Татарстан Республикалары бейеү коллективтарының һәр сығышы еңеүселәргә һәм тамашасыларға бүләк булды. Бейеү тантанаһына тиклем ҡунаҡтар финалға сыҡҡан «байыҡ»тар менән хатта Ишембай, Иглин райондарына барып сығыш яһарға ла өлгөр­ҙө. Ике районда ла концертты бик йылы ҡабул иткәндәр.